**ב.מ.וו X4** (באנגלית: **BMW X4**) היא מכונית קומפקטית במרכב קרוסאובר קופה, בעלת חמישה מקומות ישיבה, שמיוצרת על ידי ב.מ.וו משנת 2014. היא הוצגה בתערוכת הרכב הבינלאומית של ניו יורק במרץ 2014, ובתערוכת הרכב הבינלאומית של בייג'ינג באפריל 2014 והגיעה לישראל באוגוסט 2014. בתערוכת הרכב הבינלאומית של שאנגחאי באפריל 2013, הציגה ב.מ.וו את דגם הקונספט המקדים.

דור ראשון

דור ראשון
---------

הדור הראשון הוצג בתערוכת הרכב הבינלאומית של ניו יורק במרץ 2014 ובתערוכת הרכב הבינלאומית של בייג'ינג באפריל 2014. העיצוב החיצוני היה עממי מידי לסגנון קופה, עיצוב הפנים היה יותר מפואר כמו בשאר דגמי ב.מ.וו.

היצע המנועים כלל שלושה מנועי בנזין ושלושה מנועי דיזל. מנועי הבנזין בנפחי 2.0 ו-3.0 ליטר שסיפקו 181 כ"ס (מנוע 2.0 ליטר), 241 כ"ס (מנוע 2.0 ליטר), 302 כ"ס (מנוע 3.0 ליטר). מנועי הדיזל בנפחי 2.0 ו-3.0 ליטר שסיפקו 188 כ"ס (מנוע 2.0 ליטר), 255 כ"ס (מנוע 3.0 ליטר), 308 כ"ס (מנוע 3.0 ליטר). ללקוח היה אפשרות לבחור בין תיבת הילוכים ידנית בעלת שישה הילוכים, לתיבת הילוכים אוטומטית בעלת שמונה הילוכים.

### ב.מ.וו X4 M40i

גרסת הביצועים לגרסה הבסיסית. גרסה זו הייתה בעלת מנוע בנזין I6 צילנדרים בנפח 3.0 ליטר טורבו המספק כ-360 כ"ס, וכיול ספורטיבי למתלים. היא הוצגה באוקטובר 2015.

דור שני

דור שני
-------

את הדור השני חשפה ב.מ.וו בפברואר 2018. הדור השני קיבל עיצוב מודרני וספורטיבי לעומת הדור הראשון, פנים ה-X4 כולל לוח מחוונים דיגיטלי בקוטר 12 אינץ' ומסך מגע המציג את המולטימדיה בקוטר 6.5 אינץ' או 10.25 אינץ' (בחבילת הפרימיום).

בתחום ההנעה החלפו המנועי הבנזין ומנועי הדיזל. היצע מנועי הבנזין כולל שלושה מנועי בנזין בנפחי 2.0 ו-3.0 ליטר המספקים 184 כ"ס (מנוע 2.0 ליטר), 252 כ"ס (מנוע 3.0 ליטר), 360 כ"ס (מנוע 3.0 ליטר).

היצע מנועי הדיזל כולל, שלושה מנועי דיזל בנפחי 2.0 ו-3.0 ליטר המספקים 190 (מנוע 2.0 ליטר), 231 (מנוע 2.0 ליטר), 326 כ"ס (מנוע 3.0 ליטר). במנוע הדיזל בנפח 3.0 ליטר צריכת דלק המשולבת עומדת על 15.6 ק"מ לליטר. לכל המנועים תיבת הילוכים אוטומטית בעלת שמונה הילוכים.

### מתיחת פנים שנת 2021

ביוני 2021 הציגה ב.מ.וו מתיחת פנים ל-X4. העיצוב נותן עיצוב ספורטיבי מודרני, הפגוש האחורי שודרג ועוצב באופן יפה וחזק יותר. פנים הרכב קיבל גם עיצוב מודרני ומעודכן, מסך המגע בקוטר 6.5 או 10.25 אינץ' שודרג בכל החבילות ל-12.3 אינץ' וכולל אפשרות למערכת הפעלה של אפל או אנדרואיד. לכל המנועים נוספו מערכת מיקרו-היברידית בקיבולת 48 וואט המייסעים בצריכת הדלק, ולהיצע מנועי הבנזין נוסף מערכת הנעה היברידית פלאג-אין המשלבת בין מנוע 2.0 ליטר טורבו עם מנוע חשמלי, שני המנועים מספקים יחד 252 כ"ס, וטווח נסיעה חשמלי של בין 42–50 ק"מ.

ב.מ.וו X4 M
### ב.מ.וו X4 M

בפברואר 2019 הציגה ב.מ.וו את דגם הביצועים ל-X4. דגם הביצועים הנקרא ב.מ.וו X4 M כולל עיצוב ספורטיבי, מתלים בכיול ספורטיבי וקליפרים ספורטיבים. המנוע בדגם הוא מנוע בנזין I6 צילנדרים בנפח 3.0 ליטר טווין טורבו המספק 480 כ"ס או 510 כ"ס (בחבילת קומפטישן). ההאצה מ-0 ל-100 קמ"ש אורכת 4.2 שניות או 4.1 שניות (בחבילת הקומפטישן), והמהירות המרבית היא 280 קמ"ש (בחבילת קומפטישן).

ביוני 2021 יחד עם מתיחת הפנים לדגם הבסיסי הציגה ב.מ.וו את מתיחת הפנים ל-X4 M. מתיחת הפנים כללה עיצוב חדש למכונית כולל עיצוב ספורטיבי מודרני. בתחום ההנעה ישנו מנוע בנזין I6 צילנדרים בנפח 3.0 ליטר עם שני מגדשי טורבו המספק כ-510 כ"ס ומומנט מרבי של 66.2 קג"מ. ההאצה מ-0 ל-100 קמ"ש אורכת 3.8 שניות במקום 4.1 שניות.

מכירות
------

להלן נתוני המכירות בארצות הברית, אירופה וישראל.

| שנה | ארצות הברית | אירופה | ישראל |
| --- | --- | --- | --- |
| 2014 | 2,653 | 10,845 | 37 |
| 2015 | 6,429 | 23,380 | 193 |
| 2016 | 4,989 | 24,840 | 230 |
| 2017 | 5,198 | 21,881 | 276 |
| 2018 | 4,323 | 17,943 | 200 |
| 2019 | 8,758 | 26,434 | 237 |
| 2020 | 7,677 | 16,981 | 176 |

קישורים חיצוניים
----------------

ויקישיתוף מדיה וקבצים בנושא **ב.מ.וו X4** בוויקישיתוף
* 

* אתר האינטרנט הרשמי של ב.מ.וו X4

הערות שוליים
------------

1. ↑  אוהד אלגוב, ב.מ.וו X4: פנאי-קופה חדש, באתר אוטו, ‏09 במרץ 2014
2. ↑  BMW at the 13th Beijing International Automotive Exhibition 2014, באתר press.bmwgroup, ‏20 באפריל 2014
3. ↑  ב.מ.וו X4 בישראל – מחיר החל מ-340 אלף שקל, באתר קארטיוב, ‏26 באוגוסט 2014
4. ↑  נחשף: ב.מ.וו X4 קונספט – קרוסאובר קופה, באתר קארטיוב, ‏04 באפריל 2013
5. ↑  ב.מ.וו X4 החדש – הפרטים המלאים, באתר קארטיוב, ‏06 במרץ 2014
6. ↑  ביצועים: ב.מ.וו X4 M40i החדש נחשף, באתר קארטיוב, ‏01 באוקטובר 2015
7. ↑  ב.מ.וו חושפת את ה-X4 החדש לשנת 2018, באתר קארטיוב, ‏14 בפברואר 2018
8. ↑  מתיחת פנים: 2022 ב.מ.וו X3 ו- X4 החדשים, באתר קארטיוב, ‏09 ביוני 2021
9. ↑  ביצועים: 2019 ב.מ.וו X3M ו-X4M החדשים, באתר קארטיוב, ‏13 בפברואר 2019
10. ↑  מתיחת פנים: 2022 ב.מ.וו X3 M ו- X4 M קומפטישן החדשים, באתר קארטיוב, ‏09 ביוני 2021
11. ↑  ב.מ.וו X4 - נתוני מכירות בארה"ב, באתר carsalesbase
12. ↑  ב.מ.וו X4 - נתוני מכירות באירופה, באתר carsalesbase
13. ↑  ב.מ.וו X4 - נתוני מכירות בישראל, באתר קארזון